Page:Jim Crow.pdf/8

 

Should auld acquaintance be forgot,

And never brought to min’?

Should auld acquaintance be forgot,

And days o’ langsyne?

For auld langsyne, my dear,

For auld langsyne,

We’ll take a cup of kindness yet,

For auld langsyne.

We twa hae run about the braes,

And pu’d the gowans fine;

But we’ve wander’d mony a weary foot,

Since auld langsyne.

For auld langsyne, &c.

We twa ha’e paidel’t in the burn,

Frae morning sun till dine;

But seas between us braid hae roared

Sin’ auld langsyne.

For auld langsyne, &c.

Now there’s a hand my trusty frien’,

And gie’s a hand o’ thine,

And we’ll take a right gude wallie-waucht,

For auld langsyne.

For auld langsyne, &c.

And surely ye’ll be your pint-stoup,

As sure as I’ll be mine,

And we’ll take a cup o’ kindness yet,

For auld langsyne.

For auld langsyne, &c.

